cyanic-selkie/wikianc huggingface dataset:
אריין רובן
ריאל מדריד
העונה הבאה, 2008/09 החלה לא טוב עבור רובן, שנפצע מספר פעמים. רק לאחר הקלאסיקו, ממנו נעדר עקב השעיה, חל שיפור ניכר ביכולתו והוא הבקיע ארבעה שערי ליגה בחמישה משחקים, שבכולם ניצחה ריאל מדריד, וסך הכל 8 שערים ב-35 הופעות בכל המסגרות. את העונה סיימו רובן וריאל מדריד במקום השני, מרחק תשע נקודות מהאלופה ברצלונה. בקיץ 2009 רובן הצטיין במשחקי האימון של ריאל מדריד, אך חש שמעמדו בסכנה מאחר שריאל החתימה באותו קיץ את כריסטיאנו רונאלדו ואת קאקה. באותו קיץ, נמכר רובן לבאיירן מינכן תמורת 25 מיליון אירו. רובן צוטט לאחר מכן כאשר אמר שהוא רצה להישאר בקבוצה, אך הקבוצה רצתה למכור אותו ובעצם הכריחה אותו לעזוב.
באיירן מינכן
ב-28 באוגוסט 2009 חתם רובן על חוזה ל-4 שנים בבאיירן תחת המאמן ההולנדי לואי ואן חאל, וקיבל את החולצה מספר 10. באיירן שילמה תמורת כרטיס השחקן שלו סכום של כ-25 מיליון אירו. הופעת הבכורה שלו הייתה יום אחד לאחר מכן בניצחון 0–3 על האלופה המכהנת וולפסבורג, בו כבש רובן שני שערים. ב-9 במרץ 2010 כבש רובן את השער המכריע בהפסד 2–3 לפיורנטינה (4-4 בסיכום של שני המשחקים) ששלח את באיירן מינכן לרבע הגמר ליגת האלופות בזכות חוק שערי החוץ. ב-7 באפריל 2010 עשה זאת שוב בהפסד 2–3 למנצ'סטר יונייטד (4-4 במצטבר) כאשר כבש שער בבעיטה מהאוויר לפינה הרחוקה ושלח את באיירן מינכן לחצי גמר ליגת האלופות, במשחק בו מנצ'סטר יונייטד הובילה 0–3 באולד טראפורד, והודחה על שערי חוץ. באותה עונה רובן זכה עם באיירן מינכן בדאבל. באיירן מינכן זכתה באליפות הבונדסליגה בפער של חמש נקודות מהסגנית שאלקה 04, והשיגה מספר ניצחונות מרשימים, כמו 0–7 על הנובר 96, משחק בו רובן הבקיע שלושער. רובן סיים את העונה עם 16 שערי ליגה, וכמלך השערים של באיירן מינכן בבונדסליגה. באיירן זכתה באותה עונה גם בגביע הגרמני לאחר ניצחון 0–4 על ורדר ברמן במשחק הגמר, בו הבקיע רובן את השער הראשון. עם זאת, רובן ובאיירן החמיצו הזדמנות לזכות בטרבל, לאחר שהקבוצה הפסידה בגמר ליגת האלופות 2010 לאינטר מילאנו בתוצאה 0–2. בתום שנת 2010 נבחר רובן בזכות עונת הבכורה של בבאיירן מינכן ככדורגלן השנה בגרמניה.
את עונת 2010/11 רובן החל פצוע ונעדר לתקופה ארוכה מהמגרשים. פציעתו יצרה מתח בין הנהלת באיירן מינכן ובעיקר קרל היינץ רומניגה, שתקפו את התאחדות הכדורגל ההולנדית וטענו כי רובן חוזר פצוע בכל פעם שיש פגרת נבחרות. רובן חזר לשחק באותה עונה רק לאחר פגרת החורף, כאשר נכנס כמחליף בתיקו 1-1 מול וולפסבורג. רובן ובאיירן מינכן הודחו כבר בשמינית גמר ליגת האלופות באותה עונה על ידי אינטר מילאנו בגין חוק שערי החוץ, ולא זכו בתארים בגרמניה. עם זאת, החצי השני של העונה היה מוצלח במיוחד עבור רובן באופן אישי, שכן הוא הבקיע 12 שערי ליגה ב-14 הופעות. רובן היה מועמד במהלך אותה עונה לפרס פושקש על שערו מול מנצ'סטר יונייטד, לתואר כדור הזהב האירופי, ולתואר קשר השנה בליגת האלופות, אותו איבד לבן ארצו וסלי סניידר. רובן לא זכה לבסוף באף תואר.
בעונת 2011/12, תחת המאמן החדש יופ היינקס, רובן עדיין סבל מפציעות, וערך 24 הופעות ליגה, בהן הבקיע 12 שערים. רובן ובאיירן מינכן שוב לא זכו באף תואר בגרמניה, כאשר זכורה החטאת פנדל של רובן במשחק הקלאסיקר מול בורוסיה דורטמונד, בו ניצחה דורטמונד בתוצאה 0–1, וסללה לעצמה את הדרך לזכייה באליפות. באיירן ורובן הגיעו באותה עונה לגמר הגביע הגרמני, והובסו על ידי בורוסיה דורטמונד בתוצאה 2–5. רובן הבקיע את השער הראשון לבאיירן בגמר זה. בחצי גמר ליגת האלופות מול ריאל מדריד, ניצחה באיירן בתוצאה 1–2 באליאנץ ארנה, ובמשחק הגומלין בסנטיאגו ברנבאו, פיגרה באיירן בתוצאה 0–2 בשלב די מוקדם של המשחק. עוד במחצית הראשונה זכתה באיירן מינכן בפנדל, אותו רובן תרגם לשער לאחר בעיטה די חלשה שכמעט נעצרה על ידי איקר קסיאס, והביא את המשחק להארכה, שהסתיימה ללא שערים, ובהמשך ניצחה באיירן מינכן בפנדלים. רובן ובאיירן העפילו לגמר ליגת האלופות 2012 שנערך באצטדיונם הביתי, האליאנץ ארנה. במשחק זה שיחקה באיירן מינכן מול צ'לסי, ושלטה במשחק ללא עוררין, ואף הובילה 0–1 משער של תומאס מולר לקראת סיום המשחק. כמה דקות לאחר שערו של מולר, השווה דידייה דרוגבה את התוצאה ושלח את המשחק להארכה. בתחילת ההארכה זכתה באיירן מינכן בפנדל, אותו החטיא רובן. המשחק הסתיים בתוצאה 1-1, ובאיירן הפסידה בפנדלים, וכך רובן סיים עונה ללא תארים, וחיזק את תדמית הלוזר שדבקה בו.
את עונת 2012/13 פתח רובן על הספסל, בשל העדפתו של המאמן יופ היינקס לפתוח בהרכב עם תומאס מולר בכנף ימין ועם טוני קרוס כקשר התקפי. רובן שיחק באותה עונה בעיקר כמחליף, אך זכה בהזדמנות כאשר נפצע טוני קרוס במשחק הראשון מול יובנטוס ברבע גמר ליגת האלופות. רובן החליף את קרוס והצטיין בהמשך המשחק, בו ניצחה באיירן בתוצאה 0–2, וגם במשחק הגומלין בטורינו, בו ניצחה באיירן מינכן באותה תוצאה. רובן המשיך לתפוס את מקומו של קרוס שנעדר עד לסוף העונה, ובחצי הגמר הראשון מול ברצלונה הבקיע את השער השלישי בניצחון 0–4 באליאנץ ארנה, ואת השער הראשון במשחק הגומלין בקמפ נואו, בו ניצחה באיירן את ברצלונה בתוצאה 0–3 ועלתה לגמר. ב-25 במאי 2013 בישל רובן את השער הראשון למריו מנדזוקיץ' וכבש את שער הניצחון בדקה ה-89 של גמר ליגת האלופות מול בורוסיה דורטמונד, לאחר בעיטה חלשה ומדויקת שהכניעה את רומן וידנפלר ואת שאר שחקני ההגנה של בורוסיה דורטמונד. רובן נבחר לשחקן המצטיין של המשחק. בעונה זו זכה רובן עם באיירן מינכן בטרבל, כאשר נוסף על הזכייה בליגת האלופות, זכה רובן עם באיירן גם באליפות הבונדסליגה בפער של 25 נקודות מהסגנית בורוסיה דורטמונד, על אף שערך 16 הופעות בלבד והבקיע חמישה שערים, ובגביע הגרמני, לאחר ניצחון 2–3 בגמר על שטוטגרט, כאשר בדרך לגמר, הבקיע רובן שער ניצחון מול בורוסיה דורטמונד ברבע גמר הגביע הגרמני, במשחק שהסתיים בתוצאה 0–1 לבאיירן. בזכות שער הניצחון שלו בשלהי גמר ליגת האלופות והזכייה בטרבל, עונה אחת לאחר שבאיירן איבדה את כל התארים, נטען כי רובן שיקם את התדמית שלו ונפטר מתדמית הלוזר שדבקה בו.
בתחילת עונת 2013/14, תחת המאמן החדש פפ גווארדיולה, רובן הבקיע צמד בהפסד 2–4 לבורוסיה דורטמונד במשחק הסופר קאפ הגרמני. רובן הבקיע באותה עונה מספר שערים חשובים, לרבות שערים מול מנצ'סטר סיטי וצ'סקא מוסקבה בשלב הבתים של ליגת האלופות. בנובמבר 2013 רובן הבקיע שער בניצחון 0–3 על בורוסיה דורטמונד בזיגנל אידונה פארק במסגרת הקלאסיקר, ושבר רצף של שישה משחקים בהם באיירן לא ניצחה את בורוסיה דורטמונד במסגרת הבונדסליגה. בדצמבר 2013 נפצע רובן בברכו במשחק הגביע הגרמני בו ניצחה באיירן מינכן את אאוגסבורג בתוצאה 0–2, וכתוצאה מכך החמיץ את אליפות העולם לקבוצות כדורגל 2013, בה זכתה באיירן מינכן. במרץ 2014 חזר רובן לשחק, והבקיע שלושער בניצחון 1–5 על שאלקה 04 בבונדסליגה. באותו חודש האריך רובן את חוזהו בבאיירן עד לתום עונת 2017. באפריל 2014 הבקיע רובן את השער השלישי לבאיירן בניצחון 1–3 במשחק הגומלין מול מנצ'סטר יונייטד בליגת האלופות, לאחר 1-1 באולד טראפורד, וביסס את עלייתה של באיירן מינכן לחצי הגמר. רובן ובאיירן מינכן הודחו בחצי הגמר של ליגת האלופות, לאחר הפסדים 0–1 ו-0–4 לריאל מדריד, ונפרדו מתואר אלופת אירופה. למרות זאת, זכו רובן ובאיירן בדאבל, כאשר הבטיחו זכייה באליפות בפער של 19 נקודות מהסגנית בורוסיה דורטמונד, כשרובן מבקיע 11 שערי ליגה. וזכו בגביע הגרמני לאחר ניצחון 0–2 על בורוסיה דורטמונד בהארכה. רובן הבקיע את השער הראשון לבאיירן בגמר זה, ולמעשה הפך לשחקן הראשון בתולדות הכדורגל הגרמני שמבקיע בשלושה גמרי גביע רצופים.
בדצמבר 2014 הבקיע רובן את שערו המאה בכל המסגרות במדי באיירן מינכן, בניצחון 0–2 על פרייבורג. בפברואר 2015 הבקיע רובן צמד בניצחון 0–6 על פאדרבורן 07 במסגרת הבונדסליגה, ובכך רשם הישג מיוחד, כאשר הבקיע מול כל הקבוצות ששיחקו בבונדסליגה באותה עונה. רובן נהנה באותה עונה מכושר משחק מעולה והבקיע 17 שערי ליגה, והיה שני רק לרוברט לבנדובסקי בטבלת המבקיעים של באיירן מינכן, אך נפצע והחמיץ את כל החלק האחרון של העונה, בה זכתה באיירן מינכן באליפות שלישית ברציפות, אך הודחה מליגת האלופות על ידי ברצלונה בחצי הגמר, ומהגביע הגרמני על ידי בורוסיה דורטמונד, גם כן בחצי הגמר.
את עונת 2015/16 פתח רובן עם שער מול וולפסבורג בתיקו 1-1 במסגרת הסופר קאפ הגרמני, במשחק שנכנס להארכה בזכות שער של ניקלאס בנדטנר שהשווה את התוצאה בדקה ה-90. המשחק המשיך לפנדלים, בהם רובן הבקיע את הפנדל שלו, אך באיירן הפסידה בתוצאה 4–5 ואיבדה את הסופר קאפ. רובן הבקיע שער במשחק הליגה בו ניצחה באיירן את באייר לברקוזן בתוצאה 0–3, אך נפצע במדי נבחרת הולנד בפגרת הנבחרות, ונאלץ להחמיץ תשעה משחקים. באוקטובר 2015 חזר רובן למשחק הליגה מול פ.צ. קלן, והבקיע את השער הראשון בניצחון 0–4, שהיה הניצחון האלף של באיירן מינכן בתולדות הבונדסליגה. רובן מיעט לשחק באותה עונה בה הרבה לסבול מפציעות, וערך רק 15 הופעות ליגה, בהן הבקיע ארבעה שערים. על אף זאת, זכתה באיירן מינכן בדאבל, כאשר הקבוצה זוכה באליפות רביעית ברציפות, ומנצחת את בורוסיה דורטמונד בגמר הגביע הגרמני בפנדלים לאחר 0-0 בתום 120 דקות. רובן לא שיחק במשחק זה, וגם לא בשלבים המאוחרים של ליגת האלופות, ממנה הודחה באיירן מינכן בחצי הגמר על ידי אתלטיקו מדריד.
את עונת 2016/17, תחת המאמן החדש קרלו אנצ'לוטי, החל רובן פצוע, אך לאחר שחזר מהפציעה נכנס לכושר, וסיים את העונה עם 13 שערי ליגה, וזכייה באליפות חמישית ברציפות. בליגת האלופות רובן הבקיע שער בכל אחד משני המשחקים מול ארסנל בשמינית הגמר. שני המשחקים הסתיימו בתוצאה 1–5 לבאיירן מינכן. ברבע הגמר הודחו רובן ובאיירן מינכן על ידי ריאל מדריד לאחר הארכה במשחק הגומלין, כשהמשחק באליאנץ ארנה הסתיים בניצחון 1–2 לריאל מדריד, ובאיירן ניצחה 1–2 בסנטיאגו ברנבאו, אך הפסידה 2–4 בהארכה. בגביע הגרמני הודחו רובן ובאיירן בחצי הגמר על ידי בורוסיה דורטמונד לאחר הפסד 2–3. במהלך עונה זו, הוארך חוזהו של רובן בשנה נוספת, עד לתום עונת 2017/18. בעונה זו, רובן היטיב לשחק וזכה עם הקבוצה באליפות הבונדסליגה. רובן הגיע עם הקבוצה לחצי גמר ליגת האלופות מול ריאל מדריד, אך נפצע כבר בדקה החמישית של המשחק הראשון באליאנץ ארנה, וגמר את העונה. באיירן הפסידה במשחק זה 1–2, והשיגה 2-2 בגומלין, תוצאה שלא הספיקה לעלייה לגמר. רובן נעדר גם מגמר הגביע הגרמני, בו הפסידה באיירן לאיינטרכט פרנקפורט 3-1. במאי 2018, חוזהו של רובן בקבוצה הוארך בעונה נוספת, עד לתום עונת 2018/19. את עונת 2018/19 פתח רובן עם זכייה בסופר קאפ הגרמני לאחר ניצחון 0–5 על איינטרכט פרנקפורט, במשחק בו שיחק 58 דקות. בנובמבר 2018 הבקיע רובן שער בניצחון 1–5 על בנפיקה ליסבון בליגת האלופות, ובאותו חודש הצהיר כי עונה זו תהיה האחרונה שלו בבאיירן מינכן. בהמשך העונה, רובן נפצע ונעדר ממספר משחקים. באיירן ורובן הודחו בשמינית גמר ליגת האלופות על ידי ליברפול, אך זכו באליפות הבונדסליגה לאחר שסגרו פער של תשע נקודות מבורוסיה דורטמונד. במשחק האחרון של העונה, בו ניצחה באיירן 1–5 את איינטרכט פרנקפורט ולמעשה הבטיחה את זכייתה באליפות, הבקיע רובן את השער האחרון, שהיה שער הליגה השישי שלו בעונה זו וה-99 בכלל, וזכה לתשואות הקהל. כעבור שבוע, רובן נכנס כמחליף בניצחון 0–3 על ר.ב. לייפציג בגמר הגביע הגרמני, והשלים דאבל בעונתו העשירית והאחרונה בקבוצה.
ב-4 ביולי 2019 הודיע רשמית על פרישה ממשחק פעיל.
חזרה לחרונינגן
ב-27 ביוני 2020 חזר רובן מפרישה וחתם בקבוצת נעוריו, חרונינגן, אליה חזר לאחר 18 שנה.
בהופעת הבכורה המחודשת במועדון, ב-13 בספטמבר, פתח בהרכב הקבוצה מול קבוצתו לשעבר פ.ס.וו. איינדהובן והוחלף כבר בדקה ה-30 עקב פציעה.
ב-15 ביולי 2021, לאחר שמיעט לשחק בשל פציעות, הודיע רובן על פרישה סופית מכדורגל, בגיל 37.
קריירה בינלאומית
רובן שיחק בכל הנבחרות הצעירות של הולנד, ובספטמבר 2003 ערך את הופעת הבכורה שלו בנבחרת הולנד הבוגרת, בניצחון 1–3 על נבחרת אוסטריה במוקדמות יורו 2004. את שערו הראשון במדים הלאומיים הבקיע גם כן במוקדמות יורו 2004, כשנכנס כמחליף בניצחון 0–5 על נבחרת מולדובה. ההתנסות הראשונה של רובן בטורניר גדול הייתה ביורו 2004. במהלך הטורניר, המאמן ההולנדי דיק אדבוקאט הוציא את רובן בדקה ה-66 כאשר הולנד הובילו 1–2 על נבחרת צ'כיה. הצ'כים הבקיעו שני שערים וניצחו, וכתוצאה מכך הועברה ביקורת על החלטת המאמן. באותו טורניר, רובן הבקיע את הפנדל המכריע במשחק בין הולנד ונבחרת שוודיה, שהבטיח את ניצחונה של הולנד בבעיטות הכרעה ברבע הגמר, לאחר 0-0 בתום 120 דקות. הולנד ורובן הודחו לבסוף בחצי הגמר לאחר הפסד 1–2 לנבחרת פורטוגל.
רובן והולנד צלחו את מוקדמות מונדיאל 2006, והעפילו למונדיאל 2006 עצמו. בשישה משחקים עם נבחרת הולנד במסגרת מוקדמות המונדיאל רובן הבקיע פעמיים. במשחק הפותח של הולנד נגד סרביה ומונטנגרו, רובן הבקיע את השער המנצח בדקה ה-18 ובכך זכה בתואר שחקן המשחק. במשחק נגד חוף השנהב, רובן זכה בתואר זה בפעם השנייה. בהמשך המונדיאל, רובן והולנד הודחו כבר בשמינית הגמר בהפסד 0–1 לנבחרת פורטוגל, במשחק הזכור במספר הכרטיסים הצהובים והאדומים הגבוה שנשלף בו.
רובן והולנד צלחו את מוקדמות יורו 2008. אריין רובן נכלל בסגל ההולנדי ליורו 2008, אך היה בעדיפות נמוכה להרכב, כאשר מאמנו מרקו ואן באסטן העדיף לשחק עם שלישייה הכוללת את דירק קאוט, וסלי סניידר ורפאל ואן דר וארט, כאשר רובן מתחרה על המקום בהרכב בכנף ימין עם רובין ואן פרסי. במשחק הראשון של שלב הבתים, בו ניצחה הולנד 0–3 את נבחרת איטליה, רובן לא שותף. במשחק השני בשלב הבתים מול נבחרת צרפת רובן נכנס כמחליף במקום אורלנדו אנגלאר, ובישל והבקיע שער בניצחון ההולנדי בתוצאה 1–4. בהמשך רובן פתח בהרכב בניצחון 0–2 על נבחרת רומניה במחזור האחרון של שלב הבתים, ולא שותף כלל במשחק רבע הגמר, בו הודחה הולנד מהיורו לאחר הפסד בהארכה לנבחרת רוסיה בתוצאה 1–3.
גם את מוקדמות מונדיאל 2010 צלחו רובן והולנד בקלות. כמה ימים לפני תחילת מונדיאל 2010 עצמו, רובן נפצע והיה חשש שלא יוכל לשחק במונדיאל, ומאמנו החדש ברט ואן מרוויק הבהיר כי לא יחפש לו שחקן מחליף ושהוא מאמין כי רובן יהיה כשיר. רובן בסופו של דבר אכן היה כשיר לשחק במונדיאל, והיה שותף מלא להישגי נבחרתו, אך לא שותף בשני המשחקים הראשונים בשלב הבתים, ורק נכנס כמחליף במחזור האחרון של שלב הבתים, בו ניצחה הולנד 1–2 את נבחרת קמרון. החל משמינית הגמר, רובן פתח בכל המשחקים. נבחרת הולנד המשיכה במהלך המונדיאל רצף של ארבעה עשר ניצחונות רצופים ממוקדמות המונדיאל ועד משחק הגמר, בו נשבר רצף זה, כאשר הולנד הפסידה לנבחרת ספרד משער של אנדרס אינייסטה בדקה ה-116. רובן כבש שני שערים במהלך המונדיאל. הראשון, בניצחון 2:1 על נבחרת סלובקיה בשמינית הגמר, השני בניצחון 3:2 על נבחרת אורוגוואי, שער שלמעשה העלה את נבחרת הולנד לגמר מונדיאל 2010, בו כאמור הפסידה לספרד. רובן היה מועמד לפרס כדור הזהב של המונדיאל, אך לבסוף זכה בפרס זה דייגו פורלאן.
בשנת 2015 מונה רובן כקפטן נבחרת הולנד. רובן והולנד כשלו להעפיל ליורו 2016, לאחר שסיימו טורניר מוקדמות מאכזב במיוחד עם 13 נקודות מתוך 30 אפשריות, ובמקום הרביעי אחרי נבחרות צ'כיה, איסלנד וטורקיה. גם במוקדמות מונדיאל 2018 כשלו רובן ונבחרת הולנד להעפיל, כאשר סיימו במקום השלישי בבית לאחר נבחרות צרפת ושוודיה. במשחק האחרון של הולנד בקמפיין מוקדמות זה, הייתה זקוקה נבחרת הולנד לניצחון בהפרש של שבעה שערים על שוודיה. הולנד ניצחה 0–2 בלבד מצמד של רובן, ולא העפילה למונדיאל. בסיום משחק זה, הודיע רובן על פרישתו מנבחרת הולנד והודיע כי ברצונו להתמקד בבאיירן מינכן בלבד, ולהשאיר את הבמה הבינלאומית לדור הצעיר.
חיים אישיים
אריין רובן התחתן עם ברנדיאן אילרט ב-9 ביוני 2007 בחרונינגן, אותה הכיר מאז התיכון. לבני הזוג שלושה ילדים. אביו, האנס, היה סוכנו.
מאיר רוזנבוים (פרמישלאן)
רבי מאיר רוזנבוים (נולד בי"ט באדר א' תשי"ט, 27 בפברואר 1959) הוא האדמו"ר מפרמישלאן. חצרו שוכנת בבני ברק.
תולדותיו
נולד ברחובות לרבי דוד משה רוזנבוים, האדמו"ר מקרעטשניף, ולאסתר רחל בת רבי חיים מרדכי רוזנבוים מנדבורנה. בגיל 10 התייתם מאביו, ולאחר מספר שנים נהרגה אמו בתאונת דרכים. הוא גדל עם אחיו ואחיותיו בבית אחיו, רבי מנחם אליעזר זאב רוזנבוים, האדמו"ר מקרעטשניף, ולאחר מכן עבר לגור אצל סבו רבי חיים מרדכי רוזנבוים, האדמו"ר מנדבורנה.
בשנת ה'תשל"ח נישא לחיה, בתו של הרב חיים אליעזר הורונצ'יק מווינה, חתן האדמו"ר רבי משה מרדכי בידרמן מלעלוב, שאיתו עמד בקשר.
עוד בטרם מלאו לו עשרים שנה הורה לו האדמו"ר מלעלוב לקבל קוויטלך. בתקופה זאת החל לכהן כרב חסידי קרעטשניף בבני ברק, ובמקביל החל לכהן כמשגיח בישיבת קרעטשניף ברחובות.
בשנת ה'תשמ"ט לאחר פטירת האדמו"ר מלעלוב, התמנה לאדמו"ר והחל בהקמת חצרו בקריית הרצוג בבני ברק. הוא העדיף לא להשתמש בשם קרעטשניף וקרא לה פרמישלאן, על שם רבי מאיר (הגדול) מפרמישלאן, שהוא צאצא שלו, בן אחר בן.
בין מקורביו גם אנשים לא-חרדים (בהם אביגדור ליברמן, שנהג להגיע למקום). מוסדותיו נמצאים ב"קריית פרמישלאן" שבקריית הרצוג בבני ברק, שהוקמה ב-1990. כיום ישנם בה בית מדרש, בית כנסת גדול, ישיבה קטנה, ישיבה גדולה, כולל אברכים, תלמוד תורה, גני ילדים, בית ספר לבנות, וארגון "קרן אור למשפחה" (לשעבר: בית המאכל), המספק מוצרי מזון למשפחות נזקקות.
האדמו"ר מלחין ניגונים שחלקם התפרסמו. "מקהלת חסידי פרמישלאן" בראשותו של אברימי רוט מוציאה חלק מניגוניו לאור. בחנוכה לאחר הדלקת הנרות ובמועדים נוספים הרבי מנגן בכינור כמנהג חלק מהאדמורי"ם לבית פרמישלאן - נדבורנה.
עונת 2023/2024 בליגת האלופות
עונת 2023/2024 בליגת האלופות של אופ"א היא העונה ה-69 בה מתקיים טורניר הכדורגל שמאורגן על ידי אופ"א, והעונה ה-32 במתכונת החדשה מאז שונה שם הטורניר מגביע אלופות אירופה למועדונים לליגת האלופות.
הזוכה בתואר תשחק נגד זוכת הליגה האירופית בסופר קאפ האירופי, תקבל כרטיס לשלב הבתים בעונת 2024/2025 ותעפיל לגביע העולם למועדונים 2024.
הגמר ייערך באצטדיון וומבלי בלונדון, אנגליה. ב-1 ביוני 2024. בעונה זו תשתתף במפעל קבוצה ישראלית אחת, מכבי חיפה, שזכתה בעונת 2022/2023 בליגת העל.
דירוג הליגות
הדירוג לעונת 2023/2024 הוא דירוג הליגות לשנת 2022, שמביא בחשבון את ביצועי נציגות הליגה בליגת האלופות בליגה האירופית ובקונפרנס ליג בעונות 2017/2018 עד 2021/2022.
הקבוצות
מיקום הקבוצה בליגה המקומית של העונה הקודמת מוצג בסוגריים
שלב המוקדמות הראשוני
שלב המוקדמות הראשוני הורכב משני חצאי גמר שנערכו ב-27 ביוני 2023 וגמר שהתקיים ב-30 ביוני 2023. כל המשחקים של שלב זה נערכו בקואופווגיר שבאיסלנד. הגרלת המשחקים התקיימה ב-13 ביוני 2023. המנצחת בגמר העפילה לשלב המוקדמות הראשון, בעוד שלוש הקבוצות האחרות הועברו לשלב המוקדמות השני בקונפרנס ליג.
שלב המוקדמות הראשון
הגרלת שלב המוקדמות הראשון נערכה ב־20 ביוני 2023. שלב זה הורכב מ־30 קבוצות ששיחקו זו נגד זו בשני סיבובים, כאשר 15 המנצחות בסיכום שני המשחקים העפילו לשלב המוקדמות השני. מבין הקבוצות המפסידות, 13 הועברו לשלב המוקדמות השני בקונפרנס ליג, ו־2 הועברו לשלב המוקדמות השלישי בקונפרנס ליג, בחלוקה שנקבעה מראש בהגרלה. 29 קבוצות העפילו ישירות לשלב זה, והקבוצה הנותרת היא המנצחת בגמר שלב המוקדמות הראשוני. הסיבוב הראשון נערך ב־11–12 ביולי 2023, והסיבוב השני ב־18–19 ביולי 2023.
שלב המוקדמות השני
הגרלת שלב המוקדמות השני נערכה ב-21 ביוני 2023. הסיבוב הראשון נערך ב־25–26 ביולי 2023, והסיבוב השני ב־1–2 באוגוסט 2023. בסך הכול השתתפו בשלב זה 24 קבוצות, והן חולקו לשני מסלולים:
הקבוצות שיחקו זו נגד זו בשני סיבובים בשיטת בית-חוץ, כאשר המנצחות בסיכום שני המשחקים העפילו לשלב המוקדמות השלישי, והמפסידות הועברו לשלב המוקדמות בליגה האירופית.
שלב המוקדמות השלישי
הגרלת שלב המוקדמות השלישי נערכה ב-24 ביולי 2023. הסיבוב הראשון יערך ב־8 וב־9 באוגוסט 2023, והסיבוב השני ב־15 וב־19 באוגוסט 2023. בסך הכול ישחקו 20 קבוצות בשלב זה, והן יחולקו לשני מסלולים:
הקבוצות ישחקו זו כנגד זו בשני סיבובים בשיטת בית-חוץ, כאשר המנצחות בסיכום שני המשחקים יעפילו לשלב הפלייאוף. המפסידות במסלול האלופות יועברו לשלב הפלייאוף בליגה האירופית, והמפסידות במסלול הליגה יועברו לשלב הבתים בליגה האירופית.
שלב הפלייאוף
הגרלת שלב הפלייאוף נערכה ב-7 באוגוסט 2023. הסיבוב הראשון יערך ב־22–23 באוגוסט 2023, והסיבוב השני ב־29–30 באוגוסט 2023. בסך הכול ישתתפו בסיבוב זה 12 קבוצות, והן יחולקו לשני מסלולים:
הקבוצות ישחקו זו כנגד זו בשני סיבובים בשיטת בית-חוץ, כאשר המנצחות בסיכום שני המשחקים יעפילו לשלב הבתים בליגת האלופות, והמפסידות יועברו לשלב הבתים בליגה האירופית.
שלב הבתים
הגרלת שלב הבתים צפויה להיערך ב-31 באוגוסט 2023. 32 קבוצות ישתתפו בשלב זה, 26 שיעפילו ישירות לשלב זה ו-6 המנצחות בשלב הפלייאוף, והן יחולקו ל-8 בתים בני 4 קבוצות. הקבוצות יחולקו לארבעה דרגים בני 8 קבוצות, לפי הכללים הבאים:
במסגרת ההגרלה, הקבוצות מחולקות לשמונה בתים בני ארבע קבוצות כל אחד. כל בית כולל קבוצה אחת מכל דרג כאשר שתי קבוצות מאותה מדינה אינן מוגרלות לאותו הבית.
להלן הקבוצות שישתתפו בשלב הבתים (יחד עם הניקוד שלהן ע"פ דירוג אופ"א לשנת 2023):
עארה
עארה (בערבית: عارة) הוא כפר ערבי מוסלמי בדרום רמות מנשה, מצפון לכביש 65, בין כפר קרע לערערה. משנת 1985 הכפר הוא חלק מהמועצה המקומית ערערה.
מקור השם כנראה בתל הסמוך ליישוב, המזוהה עם מקום בשם "עירון" המופיע בכתובת מצרית קדומה; שמו הערבי של נחל עירון הוא כשם הכפר – "ואדי עארה".
היסטוריה
במפקד האוכלוסין של 1931 היו בכפר 673 תושבים, ו-115 בתים נושבים. בשנת 1940 תואר הכפר על ידי מבקר יהודי:
בשנת 1958 נסלל כביש מן הכפר לכביש 65.
לפי מפקד 1976 היו בכפר כ-2,000 אנשים. על פי נתוני שנת 2004, התגוררו בכפר כ-4,600 איש, כולם מוסלמים.
סמל גרנזי
סמל גרנזי עשוי מגן אדום ועליו שלושה אריות בצבע זהב פוסעים וכשמבטם מופנה אל הצופה (צרפתית passant guardant - "עוברים בסך (ו)שומרים"). מעל למגן ענף קטן עם עלים. הסמל דומה מאוד לסמל ג'רזי, סמל אנגליה וסמל נורמנדיה.
EarthBound
ל-EarthBound הייתה תקופת פיתוח ממושכת שנפרשה על פני חמש שנים. הצוות הראשי שלה, שפיתח במקור את המשחק הקודם בסדרה, Mother, כלל את הכותב/במאי שיגסאטו איטוי ואת המתכנת הראשי סאטורו איווטה, כמו גם את המלחינים קייצ'י סוזוקי והירוקאזו טנאקה, ששילבו מגוון רחב של סגנונות בפסקול המשחק, כגון סלסה, רגאיי ודאב. רוב חברי הצוות האחרים לא פיתחו את המשחק המקורי, והמשחק היה מועמד לביטול פעמים חוזרים ונשנים עד שאיווטה הצטרף לצוות. המשחק תוכנן לצאת במקור בינואר 1993, אבל הושלם בסביבות מאי 1994.
EarthBound, המבוסס על תיאור ייחודי של אמריקנה ותרבות המערב, ערער את מסורות משחקי התפקידים הפופולריות על ידי הצגת תפאורה מודרנית תוך פרודיה על מספר יסודות של הז'אנר. איטוי רצה שהמשחק יגיע ללא-גיימרים עם הטון הזה בכוונה; לדוגמה, הדמויות משתמשות בפריטים כמו מחק העיפרון (Pencil Eraser) כדי להסיר פסלי עיפרון (Pencil Statues), חוות הזיות במשחק ונלחמות באויבים משונית כמו ערימות של קיא, מוניות ומקקים אלימים. לקראת יציאתו האמריקאית, המשחק שווק עם קמפיין קידום מכירות בתקציב של 2 מיליון דולר שהכריז בלעג "המשחק הזה מסריח". משחקי המילים וההומור של המשחק עובדו מחדש על ידי המתרגם מרקוס לינדבלום. מכיוון שהמשחק המקורי לא שוחררה מחוץ ליפן, Mother 2 נקראה EarthBound כדי למנוע בלבול.
למרות שהוא התקבל בצורה חיובית על ידי הקהל היפני, EarthBound זכה להכרה מעטה בארצות הברית. עיתונאים ייחסו זאת לשילוב של גרפיקה פשוטה, מסע שיווק סאטירי וחוסר עניין בשוק בז'אנר. בשנים שלאחר מכן, המשחק הוליד קהילת מעריצים מסורה שדגלה בהכרה של הסדרה, במיוחד לאחר שנס הופיע כדמות ב-Super Smash Bros. אחריו יצא משחק ההמשך Mother 3 ביפן בלבד ל-Game Boy Advance ב-2006. EarthBound הפך מאוחר יותר לזמין בכל רחבי העולם ב-Wii U Virtual Console ב-2013, ב-3DS Virtual Console ב-2016, ב-SNES Classic ב-2018, וב-Nintendo Switch Online בפברואר 2022.
אופן המשחק
EarthBound כולל אלמנטים רבים של משחקי תפקידים מסורתיים: השחקן שולט בקבוצה של דמויות שנוסעות בעולם הדו-ממדי של המשחק המורכב מכפרים, ערים, מערות ומבוכים. לאורך הדרך, השחקן נלחם בקרבות נגד אויבים ומקבל נקודות ניסיון עבור ניצחונות. אם מספיק נקודות ניסיון הצטברו, רמת הדמות תעלה. הרמה קובעת את הכוחות של הדמות, כגון התקפה, הגנה ונקודות הפגיעה המקסימליות (HP) ונקודות הנפש (PP) של כל דמות. בניגוד לשאר משחקי התפקידים בתקופה זו (שהשתמשו במפה בשביל, ב-EarthBound העולם הוא חלק לחלוטין, ללא הבחנה בין ערים לעולם החיצון. מרכיב לא מסורתי נוסף הוא הפרספקטיבה המשמשת את העולם. המשחק משתמש בהקרנה אלכסונית, בעוד שרוב משחקי ה-RPG הדו-ממדיים משתמשים בתצוגה "מלמעלה למטה" על רשת או בפרספקטיבה איזומטרית.
כמו קודמו, EarthBound Beginnings, המשחק משתמש במפגשים אקראיים. כאשר מתרחש מגע בין דמות לאחד מהאויבים שנוצרו באקראי, המסך משתנה למצב קרב. בלחימה, ברגע שה-HP של אויב או דמות מגיעה לאפס, אותו אויב או דמות מאבדים הכרה. יש סיכוי שהשחקן יקבל פריט לאחר הקרב. פקודות קרב כוללות תקיפה, ריגול (חושפת חולשת אויב), שיקוף (מחקה אויב) ובריחה מקרב. דמויות יכולות גם להשתמש בפעולות PSI הדורשות PP (נקודות קסם). ברגע שלכל דמות מוקצית פקודה, הדמויות והאויבים מבצעים את פעולותיהם בסדר שנקבע לפי מהירות הדמות ומחולל מספרים אקראיים. בכל פעם שדמות מקבלת נזק, מדד ה-HP "מתגלגל" בהדרגה למטה, בדומה למונה מכני. זה מאפשר לשחקנים הזדמנות לרפא את הדמות או לנצח בקרב לפני שהמונה יגיע לאפס, שלאחר מכן הדמות מאבדת הכרה. מכניקה זו זה אינו חל על אויבים, שעבורם חוסר הכרה הוא מיידי וניתן להפוך אותו רק עם ריפוי PSI. אם כל הדמויות הופכות ללא הכרה, המשחק עובר למסך אחר, ושואל אם השחקן רוצה להמשיך לשחק. תגובה חיובית מחזירה את נס, בהכרה, לנקודת השמירה האחרונה, עם מחצית מהכסף שלו בזמן תבוסתו, ועם חבריו עדיין מחוסרי הכרה. אם הצד יוצר קשר עם אויב מאחור (מסומן על ידי מערבולת ירוקה שקופה שממלאת את המסך), השחקן מכה תמיד את המכה הראשונה כאשר מצב הקרב מתחיל. אם האויב יוצר קשר עם השחקן מאחור, המערבולת אדומה, והאויב מכה את המכה הראשונה. עדיפות נייטרלית מסומנת על ידי מערבולת שחורה. קרבות עם אויבים חלשים יותר מנצחים באופן אוטומטי, מבלי שנכנסים למצב קרב, ומפלצות חלשות יותר יברחו מפני נס וחבריו במקום לרדוף אחריהם.
כסף מתקבל בעקיפין מאביו של נס. בכל פעם שהשחקן מנצח בקרב, אביו של נס מפקיד כסף בחשבון שניתן למשוך בכספומטים. בערים, שחקנים יכולים לבקר בחנויות שונות בהן ניתן לקנות כלי נשק, שריון ופריטים. ניתן ללבוש כלי נשק ושריון כדי להגביר את כוח הדמות וההגנה. בנוסף, ניתן להשתמש בפריטים למספר מטרות, כמו ריפוי. עיירות מכילות גם כמה בניינים שימושיים אחרים כמו בתי חולים שבהם ניתן לרפא שחקנים תמורת תשלום.
עלילה
EarthBound מתרחש בשנות ה-90, מספר שנים לאחר אירועי Mother, במדינה הבדיונית איגללנד (Eagleland). השחקן מתחיל כילד צעיר בשם נס וחוקר התרסקות מטאוריט סמוך עם שכנו, פוקי, כדי למצוא את אחיו של פוקי, פיקי. הם מגלים שכוח זר, גייגס (Giygas), עטף וכילה את העולם בשנאה וכתוצאה מכך הפך חיות, בני אדם וחפצים ליצורים זדוניים. יצור קטן דמוי דבורה מהעתיד בשם באז-באז (Buzz Buzz) מורה לנס לאסוף מנגינות באבן משמונה מקומות קדושים כדי לעצור את הכוח מראש, אך נהרג זמן קצר לאחר מכן כאשר אמם של פוקי ופיקי חושבת שהוא חרק והורגת אותו. במסעו לביקור במקומות הקדושים, נס מבקר את הכתות של כפר "האפי האפי", שם הוא מציל את פאולה, ואת הכפר ת'ריד (Threed) שורץ הזומבים, שם שניהם נופלים למלכודת. לאחר שפאולה מורה בטלפתיה לג'ף מפנימיית ווינטרס (Winters) לחלץ אותם, הם ממשיכים לעמק שבתאי (Saturn Valley), כפר מלא במין יצורים הנקראים מר שבתאי, העיר פורסייד (Fourside), ואתר הנופש סאמרס (Summers) על חוף הים.
החבורה ממשיכה לנסוע למדבר סקארבה (Scaraba), לביצת החושך העמוקה (Deep Darkness), לכפר נוסף של יצורים בשם טנדה ולעולם תחתון נשכח שבו חיים דינוזאורים. כאשר האבן מתמלאת בכל 8 המנגינות, נס מבקר את מג'יקנט (Magicant), מיקום סוריאליסטי במוחו שבו הוא נלחם בצד האפל של במוח שלו. עם החזרה לאיגללנד, נס וחבריו נוסעים אחורה בזמן כדי להילחם בגייגאס, ומעבירים את נשמתם לרובוטים כדי לא להרוס את גופם במסע בזמן. הקבוצה מגלה מכשיר שמכיל את הגייגס, אך הוא נשמר על ידי פוקי, אשר סייע לגייגס לאורך כל הדרך ומשתמש בטכנולוגיה חייזרית. לאחר שהובס בקרב, פוקי מכבה את המכשיר, משחרר את גייגס ומאלץ את הקבוצה להילחם בחייזר, שכוחו האינסופי הופך אותו להתגלמות בלתי מובנת של רוע וטירוף. במהלך הקרב, פאולה מושיטה יד לתושבי כדור הארץ, ובסופו של דבר לשחקן מבעד למסך (המשחק מבקש את שמו של השחקן באמצע המשחק), כדי שיתפללו לשלומם של החברים. התפילות מצליחות לנצל את חולשתו הקטלנית של גייגס - רגשות אנושיים - ולהביס את החייזרים. בסצנה שלאחר כתוביות הסיום, נס, שחייו חזרו לשגרה בעקבות תבוסתו של הגייגס, מקבל פתק מפוקי, שמאתגר את נס לבוא ולמצוא אותו.
פיתוח
משחק ה-Mother הראשון שוחרר עבור ה-NES בשנת 1989. EarthBound פותח במשך חמש שנים על ידי Ape ו-HAL, ופורסם באמצעות נינטנדו. המשחק נכתב ועוצב על ידי הסופר, המוזיקאי והמפרסם היפני שיגסאטו איטוי, והופק על ידי סאטורו איווטה, שהפך לנשיא ומנכ"ל נינטנדו. המשחק נוצר עם צוות פיתוח שונה מזה של המשחק המקורי, ורוב חבריו היו רווקים ומוכנים לעבוד כל הלילה על הפרויקט. הפיתוח ארך הרבה יותר זמן מהמתוכנן והיה נתון לאיום חוזר ונשנה של ביטול. איטוי אמר שהמצוקות הקשות של הפרויקט נפתרו כאשר איווטה הצטרף לצוות. צוות HAL (בהנהגת המתכנת הראשי איווטה) עבד על תכנות המשחק, בעוד שצוות Ape (בהנהגת המתכנת הראשי קוג'י מלטה) עבד על עיצוב המשחק.
המשחק ממשיך את הסיפור של Mother בכך שהגייגאס מופיעים שוב בתור האנטגוניסטים (ולכן לא מתים בסוף הכותר הראשון) ולשחקן יש אפשרות לבחור אם להמשיך את הסיפור של הגיבור על ידי בחירה אם לקרוא לדמות השחקן שלו בשם זהה למקור. איטוי שקל ליצור משחק המבוסס על מסע חלל בין-כוכבי, אך ביטל את רעיון זה כעבור ארבעה חודשים. הוא ביקש ליצור משחק שיפנה לאוכלוסיות ששיחקו פחות במשחקים, כמו בנות.
הכותרים של סדרת Mother בנויים על מה שאיטוי נחשב "פראות פזיזה", שם הוא יציע רעיונות שעודדו את הצוות שלו לתרום דרכים חדשות להצגת סצנות במדיום משחקי הווידאו. הוא ראה את הכותרים בראש ובראשונה כמשחקים ולא כ"תסריטים גדולים של תרחישים". איטו אמר שהוא רצה שהשחקן ירגיש רגשות כמו "מבוהלת" בעת משחק המשחק. הכתיבה של המשחק הייתה בכוונה "מוזרה ומטופשת" באופייה, ונכתבה בכתב הקאנה היפני כדי לתת לדיאלוג תחושה של שיחה. איטוי חשב על שמות ברירת המחדל של שחקן-דמות כאשר הוא לא אהב את ההצעות של הצוות שלו. רבות מהדמויות היו מבוססות על אישיות מהחיים האמיתיים. לדוגמה, כורי המדבר עוצבו על בסיס מנהלים ספציפיים מחברת בנייה יפנית. דיאלוג הקרב האחרון עם גייגס התבסס על זכרונותיו של איטוי בסצנה טראומטית מתוך סרט השינטוהו "השוטר הצבאי והיפהפייה המבותרת", שצפה בו בטעות בילדותו. איטוי התייחס לאנימציות הרקע של הקרב כ"סם וידאו". אותו מומחה יצר כמעט 200 מהאנימציות הללו, ועבד רק על רקע במשך שנתיים.
פסקול
לאחר יציאת המשחק הראשון בסדרה, המלחינים קייצ'י סוזוקי והירוקאזו טנאקה חזרו לעשות את פסקול EarthBound, יחד עם אנשי הצוות החדשים הירושי קנאזו וטושיוקי יואנו. בהשוואה ל-Mother, איטוי אמר של-EarthBound היו יצירות "ג'אזיות" יותר. סוזוקי אמר ל-Weekly Famitsu שה-Super NES מעניק לצוות חופש יצירתי יותר עם שמונה ערוצי קול, בניגוד להגבלה של ה-NES של חמישה ערוצים. משמע, איכות הצליל הייתה גבוהה יותר ומוזיקה שנשמעת קרובה יותר לקומפוזיציות הרגילות שלו. איטוי האמין ש - EarthBound עשוי להיות משחק הווידאו הראשון שמשתמש בויברטו במוזיקה שלו. הפסקול שוחרר על ידי Sony Records ב-2 בנובמבר 1994.
מיכאל שטיך
מיכאל שטיך (בגרמנית: Michael Detlef Stich; נולד ב-18 באוקטובר 1968) הוא טניסאי עבר גרמני שהיה אחד הטניסאים הבולטים בעולם בשנות ה-90 של המאה ה-20 ובשיאו (1993) דורג במקום שני בעולם.
דייב אגרס
דייב אגרס (באנגלית: Dave Eggers) הוא סופר, מוציא לאור ונדבן אמריקאי. הוא ידוע בעיקר בזכות ספרו רב-המכר "A Heartbreaking Work of Staggering Genius" ("יצירה קורעת לב של גאונות מרעישה"). לאחר פרסום הספר, אגרס כתב עוד 19 ספרים וארבעה מחזות, ערך ותרם ל-20 ספרים נוספים. ייסד את בית ההוצאה לאור "מקסויני'ס" ואת המלכ"ר "סקולר-מאץ'" לסיוע לסטודנטים, והוא מייסד-שותף של המיזם החינוכי "ולנסיה 826".
מיכאל שטיך
ביוגרפיה
שטיך זכה פעם אחת בטורניר גראנד סלאם באליפות וימבלדון ב-1991. הוא זכה פעם אחת בגראנד סלאם לזוגות, וזכה במדליית זהב בתחרות הזוגות באולימפיאדת ברצלונה (1992). בסך הכול הוא זכה ב-28 תחרויות, מהן 18 תחרויות יחידים ו-10 תחרויות זוגות.
דייב אגרס
ביוגרפיה
אגרס נולד ב-12 במרץ 1970 בבוסטון שבארצות הברית. שני הוריו נפטרו מסרטן בהפרש של מספר חודשים, כשאגרס היה בן 21. אחיו הצעיר כריסטופר ("טוף") היה בן 8, ולאגרס היו עוד אח ואחות מבוגרים ממנו. שניהם לא היו מסוגלים לטפל באח הצעיר מפאת עיסוקיהם, ועל כן דייב אגרס לקח אותו תחת חסותו. לשם כך נאלץ אגרס לעזוב את לימודיו באוניברסיטת אילינוי באורבנה-שמפיין, ולעבור עם חברתו ועם האח לברקלי (קליפורניה). הוא רשם אם אחיו לבית ספר פרטי, ופרנס את שניהם כעורך גרפי בעיתון מקומי. את חוויותיהם יוצאות הדופן פרסם אגרס בשנת 2000, באוטוביוגרפיה "יצירה קורעת לב של גאונות מרעישה", שהפכה לרב מכר וזכתה בפרסים רבים.
מיכאל שטיך
ביוגרפיה
שטיך החל לשחק טניס בגיל שש. בשנת 1988 הוא התחיל לשחק כמקצוען, ובשנת 1990 זכה בתחרות הראשונה שלו. הוא פרץ בשנת 1991 כאשר ניצח באליפות וימבלדון. בשנת 1992 הוא זכה בתחרות זוגות באליפות ארצות הברית הפתוחה (ביחד עם ג'ון מקנרו) ובמשחקים האולימפיים (ביחד עם בוריס בקר). בשנת 1993 זכה בגביע דייוויס כחלק מנבחרת גרמניה.
דייב אגרס
ביוגרפיה
בשנת 1994 רכש אגרס חינמון מקומי, והפך אותו לעיתון סאטירי מצליח בשם "מייט" (Might), שפעל עד 1997.
מיכאל שטיך
ביוגרפיה
במחצית שנות ה-90 יכולתו ירדה בעקבות הפציעות ובשנת 1997 הוא סיים להשתתף בתחרויות.
דייב אגרס
ביוגרפיה
בשנת 2016 ביקר בישראל במסגרת פרויקט של ארגון "שוברים שתיקה" וכתב מאמר בספר מאמרים על הכיבוש הישראלי, לציון 50 שנים למלחמת ששת הימים. הספר יצא לאור ביוני 2017 בשם "Kingdom of Olives and Ash" ("ממלכה של זיתים ואפר") ובעברית בשם "חמישים 1967–2017 סופרות וסופרים מן העולם כותבים על הכיבוש", בעריכת איילת ולדמן ומייקל שייבון.
מיכאל שטיך
ביוגרפיה
לאחר הפרישה הוא הקים קרן למלחמה ב-HIV. כמו כן, הוא עוסק בפרשנות טניס.
דייב אגרס
ביוגרפיה
בשנת 2022 הוחרמו ספריו, יחד עם ספרים של עוד 5 סופרים, בכל ספריות בתי הספר במדינת דרום דקוטה, בטענה שאינם ראויים לקריאה בידי ילדים ובני נוער.
הוצאה לאור
בשנת 1998 ייסד אגרס את ההוצאה לאור העצמאית "מקסוויני'ס", כשם נעוריה של אמו. ההוצאה מפרסמת רבעון ספרותי, ירחון שנערך בידי אשתו של אגרס, וכן רבעון DVD. בין הפרסומים האחרים של ההוצאה: סדרת ספרי איגיון לילדים שנכתבו על ידי אגרס ואחיו הצעיר; לקראת מונדיאל 2006 כתב אגרס מאמר על נבחרת ארצות הברית בכדורגל, שפורסם ב"מדריך האוהד הנבון לאליפות העולם בכדורגל".
ולנסיה 826
ביחד עם המחנכת ניניבה קלמנטס קלגארי, ייסד אגרס בשנת 2002 את "ולנסיה 826", מלכ"ר שנועד לעודד כתיבה יוצרת בקרב ילדים ובני-נוער, ולעזור למורים לעורר השראה ורצון כתיבה בקרב תלמידיהם. מאז ייסודו, גדל המיזם והוא מתפרס על מספר מרכזים עירוניים בארצות הברית, מסן-פרנסיסקו ועד ניו-יורק.
כתביו
בין ספריו החשובים של אגרס:
חיים אישיים
אגרס גר באזור מפרץ סן פרנסיסקו עם אשתו, הסופרת והעיתונאית ונדלה וידה, ועם שני ילדיו. אחותו בת' התאבדה בשנת 2001.
פרסים והוקרה
אגרס זכה בעשרות פרסים, בין החשובים שבהם:
בית יולדות
היסטוריה
הסיבה להפרדת הטיפול ביולדת מבית חולים כללי היא שלרוב נשים הרות ויילודים אינם חולים, ולא רצוי לחשוף אותם לחולים ולמחלות הנמצאים בין כותלי בית החולים הכללי. עד המאה ה-19 נשים ממעמד חברתי גבוה ילדו בביתן, בסיוע רופא או מיילדת פרטיים ואילו נשים ממעמד סוציו-אקונומי נמוך ילדו בביתן או אף ברחוב, בלי סיוע רפואי. הקמת בתי היולדות יועדה מראשיתה לטובת האוכלוסייה הענייה ולידה בבית יולדות נחשבה סימן למעמד חברתי נמוך. שיפור השירותים הניתנים ליולדת (כגון ניתוח קיסרי בעת חירום) והפחתת תמותת התינוקות בבתי יולדות לעומת לידה ביתית סייעו להחדרת הלידה בבית יולדות גם למעמדות גבוהים. הנהגת דמי לידה, סכום כסף חד פעמי הניתן רק ליולדת היולדת בבית יולדות או בית חולים מהווה תמריץ נוסף ללידה בבית יולדות ולא בבית היולדת. הדרישה לקירוב חדרי הלידה והניתוח למחלקת טיפול נמרץ לשם טיפול בסיבוכים, הביאה לסגירת בתי יולדות פרטיים וצירופם לקמפוסים של בתי חולים כלליים. עם זאת, יש נשים הדוגלות בלידת בית כפתרון טבעי ונאות יותר.
שירותים
בבית היולדות מתבצעות פעולות כשקילת היילוד, בדיקתו הראשונית על ידי רופא, מעקב התפתחות בימים הראשונים ללידה, ביצוע חיסונים ראשוניים, רישום במשרד הפנים והנפקת תעודת לידה ומעקב אחר האם, לעיתים מספק בית היולדות שירות ביצוע ברית מילה ביהודים ובשאינם יהודים, המעוניינים בכך. לבתי יולדות שונים מדיניות שונה ביחס לנוכחות האב בלידה ואחריה, נוכחות תומכת לידה ("דוּלה") פרטית בלידה, לגבי שהיית היילוד עם אמו או בתינוקייה נפרדת וביחס לרמת ההיענות לבקשות מיוחדות של היולדת.
בתי יולדות בישראל
בישראל היו בעבר בתי יולדות נפרדים מבתי חולים כלליים (למשל גלעד ובית החולים ליולדות פרויד בתל אביב, משגב לדך ובית היולדות סדובסקי בירושלים, בית יולדות מולדה, בית יולדות אמהות במרכז הכרמל בחיפה, בית חולים ליולדות ונשים א. וה. קיבלסון ברחובות) אך הם נסגרו וכיום בית היולדות הוא חלק מהשירותים הניתנים על ידי בית החולים הכללי.
יהודה קרני
יהודה קרני (וולובלסקי) (1884, פינסק – ב' בטבת ה'תש"ט, 3 בינואר 1949, תל אביב) היה משורר עברי, עיתונאי, עורך ומתרגם. חתן פרס ביאליק (1944). שירי ירושלים שלו העלו תרומה ייחודית לשירה העברית החדשה.
ביוגרפיה
נולד בפינסק שברוסיה הלבנה (אז בתחום המושב היהודי של האימפריה הרוסית) בשנת 1884 (ה'תרמ"ד), בנם של לאה ועזריאל זליג וולובלסקי, סוחר אמיד, בעל יערות ומשרפות יי"ש ועסקן ציבורי. זכה לחינוך יהודי וכללי. הוא החל לפרסם שירים בגיל מאוד צעיר: תחילה בעברית ובהמשך גם ביידיש וברוסית. הוא היה פעיל מסור בתנועה הציונית, ואף נבחר כציר לקונגרסים הציוניים, מטעם תנועת "פועלי ציון".
קרני שילב כתיבה עיתונאית, בעברית וביידיש, עם פעילותו כמזכיר מרכז ציוני רוסיה, וילנה, בשנים 1907–1908. כתיבתו העיתונאית כללה שירים, מאמרים, ביקורות ומסות. הוא זכה להכתרה כמשורר עברי מביאליק, שפרסם את שירו "יש נערה תמימה", בחוברת "השילוח", י"ט, 1908. קרני הרבה לפרסם את דבריו בשבועון הציוני "העולם", ועבר יחד עם מערכת השבועון לאודסה, שם שהה זמן קצר, והכיר את חבורת הסופרים העבריים שהתרכזה סביב ביאליק וחבורתו.
בשנות עבודתו ב"הארץ" פרסם קרני אלפי רשימות, תגובות, שירים פוליטיים קצרים, מאמרים ומסות. שירתו הציונית המתלהבת ומתלהמת, שהביא עִמו ממזרח אירופה, עברה בארץ שינוי מעמיק. הוא כתב שירה שנאחזה בנוף הארץ האבני והסלעי. שירי ירושלים תפסו מקום בולט בשירתו. הוא ניסה לאחוז בהוויתה של ירושלים: הארצית והאבנית מצד אחד, והמשיחית יהודית מצד שני. נוסח כתיבתו היה שמרני ומיושן מעט, והוא לא התחבר למהלך החדש בשירה העברית, שהביאו שלונסקי, אלתרמן, גולדברג, רטוש ואחרים. אולי משום כך נשכחו שיריו, ודורות הקוראים שצמחו בארץ ישראל נהו אחרי שירה אחרת ומשוררים אחרים.
נקבר בבית הקברות טרומפלדור בתל אביב.
לאחר מותו נקראו רחובות על שמו בשכונת רמות בירושלים ובשכונת רמת אביב בתל אביב.
בנוסף, הגן הגדול ליד תחנת הרכבת תל אביב – סבידור מרכז בתל אביב נקרא על שמו.
אלוון (תעופה)
אלוון (באנגלית: Elevon) הוא משטח היגוי עיקרי במטוסים המשלב פעולה של מאזנות והגאי גובה. המשטח אופייני למטוסים בהם הכנף נמשכת עד זנב כלי הטיס ללא מייצבי גובה. ספציפית, המשטחים אופייניים למטוסי כנף דלתא ללא זנב.
המשטח פועל בדומה להגה גובה בעת פקודה בעלרוד, אבל גם עובד בצורה הפרשית (ימין נגד השמאלי) בעת פקודה בגלגול. במטוסים בעלות מערכות היגוי מכניות פעולת המשטח מתואמת בעזרת מערבל הגאים.
סמל ג'רזי
סמל ג'רזי עשוי מגן אדום ועליו שלושה אריות בצבע זהב פוסעים וכשמבטם מופנה אל הצופה (צרפתית passant guardant - "עוברים בסך (ו)מסתכלים"). הסמל הוענק לאי ב-1279 על ידי אדוארד הראשון מלך אנגליה. מאז 1981 מופיע הסמל גם על דגל ג'רזי. הסמל דומה מאוד לסמל גרנזי, סמל אנגליה ולסמל נורמנדיה.
קלנגלה
מחוז קלנגלה (באנגלית, בסוואהילי: Kalangala; מכונה גם: Ssesse, בעברית: ססה) הוא אחד ממחוזותיו האדמיניסטרטיביים של האזור המרכזי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, קלנגלה.
היסטוריה
בשנת 1989 עוד היה המחוז נפה במחוז מאסאקה. בשנת 1996 התפצל המחוז והפך למחוז עצמאי.
מחוז קלנגלה הוא ארכיפלג בצפון מערב אגם ויקטוריה. הארכיפלג מונה 84 איים הנקראים איי ססה, מתוכם רק 43 איים מיושבים. 4.8% משטח המחוז הם יבשה והשאר מכוסה מים.
מכיוון שהמחוז אינו מחובר יבשתית לשאר המדינה, קיים מערך סירות ומעבורות שמאפשר גישה בין המחוז לשאר חלקי המדינה.
גאוגרפיה
המחוז גובל במחזות ואקיסו ומפיגי מצפון, במחוז מוקונו מצפון מזרח, בטנזניה מדרום, במחוז ראקאי מדרום מערב, במחוז מאסאקה ממערב ובמחוז קלונגו מצפון מערב. מטה המחוז יושב במחוז ואקיסו. עיר הבירה של המחוז יושבת באי הגדול ביותר במחוז, בוגלה, שגודלו 296 קמ"ר.
אקלים
במחוז קלנגלה יש מזג-אוויר לח. כמות הגשם השנתית היורדת במחוז היא בין 1,125 ל-2,250 מ"מ. עונת הגשמים מגיעה לשיאה בחודשים מרץ עד מאי, ואוקטובר עד נובמבר.
דמוגרפיה
קצב גידול האוכלוסייה הוא 6.8% בשנה. בדומה למדינות נוספות ביבשת אפריקה, שכיחות נגיף האיידס במחוז גבוהה, וככה"נ כשליש מתושבי האי נושאים את הנגיף.
מאיר ניסנסון
מאיר ניסנסון (נולד ב-1944) הוא מנכ"ל יבמ ישראל בשנים 1996–2012 ולאחר מכן יו"ר יבמ ישראל.
ביוגרפיה
מאיר ניסנסון נולד בשנת 1944 בבואנוס איירס שבארגנטינה, לאב שהיה עורך דין. בשנת 1955 עלה לישראל עם משפחתו, התגורר ברמת גן, ולמד בה בתיכון אהל שם. לאחר שירותו בצה"ל למד הנדסת תעשייה וניהול בטכניון. הוא גם בעל תואר שני במינהל עסקים מאוניברסיטת תל אביב.
בשנת 1969 הצטרף לחברת יבמ ישראל, והתמיד בעבודה בה במשך 43 שנים. בשנים 1977–1979 ובשנים 1991–1994 נשלח לתפקידים בכירים במטה האירופי של חברת IBM בפריז. את דרכו ביבמ ישראל התחיל כמהנדס תוכנה, המשיך כמנהל משאבי אנוש וסמנכ"ל כספים, וביוני 1996 מונה למנכ"ל החברה במקומו של יהושע מאור.
בתקופת כהונתו כמנכ"ל התרחבה פעילות יבמ בישראל, תוך שהיא מתאימה עצמה לשינויים הטכנולוגיים ולשינויים בפעילותה של חברת האם. רכישה בולטת של יבמ ישראל הייתה חברת תדיראן מערכות מידע, שהגדילה מאוד את פעילותה של יבמ ישראל בתחום שרותי המחשוב, במסגרת קבוצת IBM Global Services העולמית. מערך המחקר והפיתוח של יבמ בישראל התפתח לשלוש מעבדות, המעסיקות יותר מ-1,000 עובדים. מספרם של כלל עובדי יבמ ישראל גדל והגיע ל-2,000 עובדים. במהלך כהונתו היה מעורב ברכישתן של 11 חברות הזנק ישראליות על ידי IBM.
בשנת 2012 סיים כהונתו כמנכ"ל יבמ ישראל, אך המשיך כיו"ר החברה.
משפחתו
מאיר ניסנסון נשוי לוורדה, אדריכלית עצמאית, ואב לשלושה ילדים, מתגורר בתל אביב.
נגב (מקלע)
לפני שהוכנס הנגב לשירות, המקלעים הקלים המקובלים בצה"ל היו המאג והמינימי, שניהם תוצרת FN Herstal. יתרונותיו של מקלע הנגב על מקלעים אלו הם משקלו הקל יחסית, גודלו הקומפקטי ועמידותו לתנאי מדבר קשים. גודלו הקטן יחסית, בייחוד בגרסת "נגב קומנדו", מאפשר הסתערות עם המקלע ושימוש בו במבצעים מיוחדים, מבלי לאבד כוח אש ויכולת חדירת שריון. השימוש בדגם החדש של הנגבון קומנדו הוא בשימוש חיל הרגלים, חיל ההנדסה הקרבית וכוחות מיוחדים. בנוסף, הנגב יכול לירות מלבד בצרורות, גם כדורים בודדים ולשמש כנשק אישי עבור הלוחם.
היסטוריה
בשנות ה-90 של המאה ה-20, תע"ש תכננה את המקלע שיועד ליצוא בלבד, על פי מפרט של צה"ל. באותה עת לצה"ל לא היה בו צורך והוא התעתד לרכוש את מקלע המינימי הבלגי עבור כל יחידותיו, לאחר שהחל לרכוש אותו, כבר ב־1985, עבור יחידותיו המיוחדות. המינימי, שמבחינות מבניות רבות היה מאג מוקטן, היה בעייתי: המבנה שלו לא התאים לגודלו והנוקר שלו היה שביר. בשל תחילת הפיתוח של מקלע הנגב, השהה צה"ל את הצטיידות יחידות חיל הרגלים וגדודי חיל ההנדסה הקרבית במקלע המינימי.
בשנת 1993 נבדק עניין המקלע על ידי מבקר המדינה שקבע כי הפיתוח הארוך והממושך של המקלע, נעשה בזמן שצה"ל כבר יכול היה להצטייד במקלע המינימי הבלגי, בעלות קטנה מעלותו של מקלע הנגב (למינימי: כ־1,320 דולר למקלע נטו, וכ־2,220 למקלע עם אביזרים ומשלוח). הוא סיכם את תחקירו במשפטים הבאים בין היתר:
תכנון המקלע התארך והתמשך עד לשנת 1995. ב־1996 ביצע צה"ל ניסויי שדה במקלע, ובשנת 1997 הוא התקבל על ידי צה"ל ונרכש בכמויות כדי להפכו למקלע הראשי של כוחות היבשה.
הנגב זכה למוניטין בעייתי בקרב חיילי צה"ל בשל ריבוי התקלות והמעצורים בכלי. בעקבות תלונות אלו החליט צה"ל על שורה של שיפורים במקלע ועל החלפת מקלעים שנתבלו במקלעים חדשים. הנגב המשופר המכונה נגב דור ג' או "נגב 2000", כולל שיפורים ארגונומיים וחימושיים לצד שיפורי מנגנונים ואמינות. הנגב החדש החל להיקלט באלפיו בשנת 2009, וקליטתו הושלמה בשנת 2011.
ב־2012 פיתחה חברת "תעשיות נשק לישראל" מקלע נגב בקליבר 7.62x51 מ"מ נאט"ו (כמו של המאג) המבוסס על הנגב. מקלע זה נקרא נגב NG7 ולו תכונה ייחודית: ירי סלקטיבי חצי־אוטומטי, שכמעט איננו קיים במקלעים בקליבר שלו, כמו גם מנגנוני בטיחות לירי לא מבוקר.
"תעשיות נשק לישראל" מכרה מקלעי נגב למדינות נוספות, ביניהן קולומביה, קוסטה ריקה, אסטוניה, הודו ותאילנד.
סידני (כדורגל)
מועדון הכדורגל סידני, שנוסד בשנת 2004, הוא מועדון כדורגל באוסטרליה. קבוצת הכדורגל ממוקמת בעיר סידני, אוסטרליה.
המועדון זכה בשלוש אליפויות בשנים 2006, 2010 ו-2017. כבר בשנתו השנייה של המועדון מאז הקמתו, הוא זכה בליגת האלופות האוקיאנית. לאחר שההתאחדות לכדורגל האוסטרלית עברה מ-OFC ל-AFC, המועדון השתתף 3 פעמים בליגת האלופות האסיאתית. המועדון מארח את משחקיו הביתיים באופן זמני במגרש הקריקט של סידני, לאחר שאצטדיון אליאנץ בעיר ששימש את הקבוצה בעבר והכיל 45,500 מקומות, מועמד להריסה.
תארים
פרמיירשיפ:
צ'מפיונשיפ: , ,
הגביע האוסטרלי
ישיבת פילדלפיה
ישיבת פילדלפיה (בשמה המלא באנגלית: Talmudical Yeshiva of Philadelphia, הישיבה התלמודית של פילדלפיה) היא אחת הישיבות הליטאיות החשובות מחוץ לגבולות ישראל. סגנון הישיבה הוא חרדי ליטאי, והקמפוס המרכזי ממוקם ברובע אוברברוק שבפילדלפיה. בהנהגת הישיבה עמד הרב אליהו שווי, תלמידו המובהק של הרב אהרן קוטלר, וכיום ראש הישיבה הוא הרב שמואל קמנצקי (בנו של הרב יעקב קמנצקי). וכן בהנהגת הישיבה רבי שמעון יהודה שווי ורבי שלום קמנצקי.
בישיבה בית מדרש ללימודים גבוהים וכן ישיבה קטנה. הלומדים בישיבה לומדים לקראת תארים אקדמאים בתחום היהדות האורתודוקסית עם הכרה אקדמאית, דבר הנהוג במספר ישיבות המנהיגות לימוד תלמודי והלכתי ברמה גבוהה בארצות הברית.
היסטוריה
הישיבה נוסדה בשנת ה'תשי"ג (1953) בהוראת הרב אהרן קוטלר, ראש בית המדרש הגבוה בלייקווד, ניו ג'רזי. הישיבה הייתה בין הראשונות בארצות הברית. בתחילה הונהגה על ידי הרב שמואל קמנצקי והרב דב שוורצמן. שנתיים לאחר מכן עזב הרב שוורצמן, והוחלף על ידי הרב אליהו שווי, אשר כיהן כראש הישיבה עד לפטירתו בשנת ה'תשס"ט (2009). בשנת ה'תשכ"ה (ובמשך כ-20 שנה) היה הרב ישראל מנדל קפלן מחשובי מוסרי השיעורים בישיבה.
המהפכה הקופרניקאית
המהפכה הקופרניקאית הייתה מהפכה באופן המחשבה באסטרונומיה בראשית העת החדשה. הרעיון המרכזי של מהפכה זו היה שכדור הארץ אינו נייח, אלא סובב סביב צירו וסביב השמש.
המהפכה החלה למעשה עם פרסום ספרו של ניקולאוס קופרניקוס "על תנועת גרמי השמים" בשנת 1543. עיקרה של מהפכה זו הוא השינוי בתפיסת תנועת גרמי השמיים מתפיסה גאוצנטרית, שלפיה כדור הארץ נמצא במרכזו של היקום ואותו מקיפים גרמי השמיים פעם ביום בערך, לתפיסה הליוצנטרית, לפיה כדור הארץ סובב סביב צירו במשך יממה וגם מקיף במהלך שנה את השמש, שנחה במרכז מערכת השמש. עד פרסום ספרו של קופרניקוס הגישה הרווחת באסטרונומיה המערבית הייתה זו שהתבססה בימי יוון העתיקה.
המהפכה הקופרניקאית היוותה חלק עיקרי במהפכה המדעית, וגרמה למהפכות גם בתחומים רבים אחרים. היא חוללה טלטלה תרבותית עצומה באירופה, והובילה, יחד עם גורמים נוספים, לערעור כוחה של הכנסייה.
העמדה הרווחת ביוון העתיקה
מרבית המודלים של היקום ביוון העתיקה הציגו את כדור הארץ במרכזו. הדבר תאם למרבית המיתולוגיות והאמונות שרווחו באותה תקופה (מיתוס הינדי קבע שהעולם ניצב על גבו של צב ענק; היוונים טענו שאת העולם נושא בידיו הטיטאן אטלס, וכו').
פילוסופים רבים, כגון אפלטון, שהציג את העולם ככישור ענקי, ואנכסימנדרוס, שהציג אותו כעמוד ענקי, הציגו מודלים גאוצנטריים אחרים, אולם המודל שהשפיע בצורה המקיפה ביותר על האסטרונומיה היה המודל של אריסטו.
פילוסופיית הטבע של אריסטו
במאה הרביעית לפני הספירה פיתח אריסטו את תאוריית הפיזיקה שלו, שהייתה דומיננטית במהלך כאלף השנים הבאות. אריסטו טען כי לכל חפץ ולכל יצור חי קיימת מהות, והיא המאחדת את כל הקיים בעולם, לדוגמה, לכל הכיסאות יש מהות כיסאית, ולכל הסוסים יש מהות סוסית. עוד טוען אריסטו כי חמשת היסודות מהם מורכב העולם ניתנים למיון לפי קטגוריות: יבש, רטוב, קל, וכבד. כל יסוד מורכב משתי תכונות, לדוגמה, המים הם רטובים וכבדים. היסוד החמישי המרכיב את העולם הוא אתר, והוא נמצא רק מחוץ לעולמנו. בתאוריה האריסטוטלית יש חלוקה לעולם על ירחי ותת-ירחי. לפי גישה זו העולם התת-ירחי מורכב מארבעת היסודות הראשונים, בעוד העולם העל-ירחי מורכב אך ורק מאתר.
חלק מהותי נוסף בתאוריה הוא החלוקה לשני סוגי תנועות - תנועה טבעית ותנועה מלאכותית. התנועה הטבעית היא זו שכל גוף שואף למלא מתוקף הרכבו, למשל, אש שואפת מטבעה לעלות למעלה, בעוד הסלע שואף ליפול מטה. תנועה מלאכותית היא כל תנועה המונעת מהעצם לנוע באופן טבעי, לדוגמה אחיזת אבן באוויר. הבחנה נוספת בין העולם העל ירחי לתת ירחי הייתה בתחום זה, ולפיו בעולם העל ירחי קיימת אך ורק תנועה טבעית ומושלמת של כל הגופים במעגלים בקצב קבוע. מתוקף קיומה של תנועה כזו נדרש מישהו שיתחיל את התנועה- וזהו "המניע הראשוני" שעליו מדבר אריסטו כישות שהחלה את התנועה כולה.
הבחנה נוספת בין העולם העל ירחי לתת ירחי היא בתחום הסדר, אריסטו טען כי בעולם העל ירחי שולטת חוקיות מתמטית מושלמת וקבועה, בעוד שבעולם התת-ירחי שולט לכל היותר סדר מקורב. בתחום תנועת הכוכבים טוען אריסטו כי הכוכבים, העשויים אתר, מצויים על מעגלי קריסטל במבנה שנקרא "כודרים מקוננים" ובמרכזם של כל המעגלים נמצא כדור הארץ.
מודלים הליוצנטריים ביוון העתיקה
לא כל המודלים ביוון העתיקה תאמו את הגישה הרווחת. מספר פילוסופים ואסטרונומים הציגו מודלים הליוצנטריים אלפי שנים לפני קופרניקוס.
הפילוסוף פילולאוס, חבר האסכולה הפיתגוראית מהמאה ה-5 לפנה"ס, הציג מודל על פיו השמש, כדור הארץ ושאר כוכבי הלכת מקיפים גוף אדיר שנקרא "האש המרכזית". על פיו, איננו רואים את האש המרכזית כי סיבוב כדור הארץ גורם לכך שהיא תמיד מוסתרת מפנינו. קפלר טען מאות שנים לאחר מכן ש"האש המרכזית" היה למעשה כינוי אחר לשמש עצמה, ושפילולאוס הסווה את עמדתו בכוונה.
מאה שנה לאחר מכן, הציג האסטרונום אריסטרכוס מסאמוס מודל הליוצנטרי של ממש, על פיו כדור הארץ מקיף את השמש. המודל לא זכה להכרה, והמודל של אריסטו הועדף על פניו. בין התומכים הבודדים למודל ההליוצנטרי בעת העתיקה ניתן למנות את סלאוקוס מסלאוקיה, פילוסוף יווני שהביע תמיכה במודל.
האסטרונומיה התלמאית
במאה השנייה לספירה פורסמה התאוריה של תלמי על תנועת גרמי השמיים. התאוריה מבוססת על כתבי אריסטו ואפלטון בספרייה הגדולה של אלכסנדריה, שנבנתה על ידי אלכסנדר מוקדון בשנת 330 לפנה"ס בערך. גישתו של תלמי מאמצת את הגישה האריסטוטלית בליווי שינוי מהותי שאפשר דיוק רב יותר בהתאמה לתצפיות: המעבר מרעיון הגלגלים לגישה לפיה כל הכוכבים שסובבים את כדור הארץ נעים על טבעות חלולות.
תלמי קבע בספרו "אלמגסט" חמש הנחות יסוד בעזרתן ניתן להסביר את תנועת כל גרמי השמיים:
אימוץ התאוריה האריסטוטלית והתלמאית על ידי הכנסייה
במאה ה-13 ניסה תומאס אקווינס ליישב את התאוריה התלמאית עם כתבי הקודש. על בסיס ההנחה בדבר "המניע הראשוני" מהתאוריה האריסטוטלית, הוא טען כי "המניע הראשוני" הוא למעשה אלוהים, וכי מעבר לכל המעגלים שסובבים את כדור הארץ מצויים גן העדן והגיהנום. יישוב התאוריה אפשר לכנסייה לקבל את התאוריה התלמאית ולאמץ אותה בתור העמדה הרשמית ביחס לגרמי השמיים. אימוץ זה על ידי הכנסייה כדוגמה כנסייתית מנע כל שינויים בתאוריה, ומנע מבעיות שצצו בעקבות חוסר התאמה לתצפיות להיפתר, שכן לא ניתן היה לשנות דוגמה כנסייתית מבלי שהדבר ישליך לרעה על הכנסייה עצמה, והכנסייה ניסתה למנוע בכל מחיר מצב שבו תצטייר כטועה.
גם הרמב"ם, במסגרת קבלה כללית של הפיזיקה של אריסטו, קיבל את המודל שהציג אריסטו.
ניקולאוס קופרניקוס
ניקולאוס קופרניקוס פרסם בשנת 1543 את ספרו "על תנועת גרמי השמיים". קופרניקוס היה מאמין אדוק ולכן לא פרסם את ספרו בחייו, שכן ספרו יוצא למעשה נגד הדוגמה הכנסייתית, וניתן להניח שהוא חשש הן מההשלכות האישיות של פרסום כזה, והן מהזעזוע שהדבר יגרום לכנסייה.
ספרו התפרסם לאחר מותו והוקדש לאפיפיור פאולוס השלישי. בהקדמתו פונה קופרניקוס לאפיפיור ולמעשה מתנצל על פרסום התאוריה באומרו כי
ברור מפתיחה זו כי קופרניקוס מבין כי מעשיו ישליכו על הכנסייה ודורשים הסבר. הוא מבקש מהאפיפיור מחילה ומנסה להסביר שהדבר בלתי נמנע.
קופרניקוס בוחר לומר לאפיפיור שלא הוא עצמו שיוצר בעיה עם תנועת גרמי השמיים- הבעיה קיימת כבר בקרב המתמטיקאים שאינם מצליחים להתמודד איתה.